
BIROUL CLĂDIRI, TERENURI I EST

RAPORT DE SPECIALITATE ,
Privind trecerea din domeniul public al municipiului Timişoara, în domeniul privat al municipiului Timişoara a terenului aferent imobilului cu destinaţia de locuinţă, situat în Timişoara str.Bujorilor nr.23 înscris în CF 449244 Timişoara, nr. topografic 1700/635-637, 1701/635-637/1


        Având în vedere adresa nr.CT2020-009233 din 24.04.2020 prin care domnul Savu Daniel, în calitate de proprietar al imobilului situat în Timişoara str. Bujorilor, nr.23, înscris în C.F. nr.449244 Timişoara (CF vechi 420980), nr.topo.1700/635-637, 1701/635-637/1  a solicitat concesionarea unei suprafeţe de teren în suprafaţa de 82 mp pentru extindere la casa existentă, etajare peste casă parter și extindere rezultând casă P+1E conform cu Certificatul de Urbanism nr.434/14.02.2020.Terenul este inclus în domeniul public al municipiului Timişoara, conform înscrisului în Cartea Funciară  nr. 449244 Timişoara (CF vechi 420980), nr.topo.1700/635-637, 1701/635-637/1.
          Având în vedere adresa CT2020-9233/08.05.2020 a Serviciului Juridic, prin care ne informează că, pentru imobilul situat în Timişoara str.Bujorilor nr.23 nu figurează litigii pe rolul instanţelor de judecată.
          Având în vedere adresa CT2020-9233/05.05.2020, a Serviciului Administrare Fond Funciar, prin care ne informează că pentru parcelele cu nr.top. 1700/635-637, 1701/635-637/1 , actual parcela cu nr.cadastral 449244 situată în Timișoara str.Bujorilor nr.23 sunt solicitate de către Secoșan Renate Angela prin Notificarea nr.438/27.10.2005 și în urma analizelor efectuate, Comisia municipală de fond funciar a respins cererea cu numărul de mai sus. Împotriva măsurilor stabilite de către Comisia municipală de fond funciar, Secosan Renate Angela a formulat contestația înregistrată la Primăria Municipiului Timișoara sub nr.D02014-001491/10.04.2014, care s-a înaintat în vederea soluționării la Instituția Prefectului-Județul Timiș. Prin Hotărârea nr.1/164 din 02.02.2015, emisă de către Comisia județeană pentru stabilirea dreptului de proprietate privată asupra terenurilor Timiș, s-a respins contestația formulată de către Secoșan Renate Angela .
          Conform prevederilor Ordonanței de Urgență nr.57/2019 privind codul Administrativ, art.361,alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz,
dacă prin lege nu se dispune altfel.” 
          De asemenea, conform Ordonanței de Urgență nr.57/2019, art.286, alin. (4) ”Domeniul public
al comunei, al oraşului sau al municipiului este alcătuit din bunurile prevăzute în anexa nr. 4, precum
şi din alte bunuri de uz sau de interes public local, declarate ca atare prin hotărâre a consiliului local,
dacă nu sunt declarate prin lege ca fiind bunuri de uz sau de interes public naţional ori judeţean”.     
           În evidenţa Direcţiei Clădiri, Terenuri şi Dotări Diverse I Est, la data prezentei, imobilul respectiv, nu apare notificat în baza Legii nr.10/2001 şi nici în baza O.U.G. nr.94/2000-privind retrocedarea unor imobile care au aparţinut unor culte religioase din România.
          Având în vedere că terenul menționat nu este potrivit legii sau prin natura lui, de uz sau de interes public.
          Raportat la anexa 4 din Ordonanţa de Urgenţă 57/2019 privind Codul Administrativ, privind bunurile de uz sau interes public din care rezultă că terenul menţionat nu se încadrează în aceasta şi coroborat cu faptul că pe terenul înscris în C.F. nr.449244 Timişoara (CF vechi 420980), nr.topo.1700/635-637, 1701/635-637/1 se află un imobil proprietate privată cu destinaţie de locuinţă iar terenul aferent clădirii este împrejmuit şi nu prezintă interes public, constituind curtea imobilului din str. Bujorilor nr.23, pe acest teren neavând acces decât proprietarul clădirii, rezultă fără echivoc că terenul în speţă nu este de natura domeniului public, respectiv de uz sau de interes public local. Mai mult decât atât, prin trecerea acestui imobil-teren din domeniul public al Municipiului Timişoara în domeniul privat al Municipiului Timişoara s-ar realiza o mai bună administrare a imobilului, acesta putând fi concesionat. 
          Având în vedere cele enumerate mai sus, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul public al Municipiului Timișoara în domeniul privat al Municipiului Timișoara a terenului situat în str. Bujorilor nr.23, înscris în C.F. nr.449244 Timişoara (CF vechi 420980), nr.topo.1700/635-637, 1701/635-637/1 in suprafață de 1003 mp și modificarea anexei la HCL145/2004 prin radierea poziției nr. 3585 din Anexa la HG 1016/2005.
        Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local.

